
        REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK
     Dr. A. Starčevića 23, Dubrovnik
Posl. br. 6-St.785/2016-14


R E P U B L I K A   H R V A T S K A
R J E Š E N J E
	Trgovački sud u Splitu, Stalna služba u Dubrovniku, po sucu tog suda Srđanu Gavraniću, kao stečajnom sucu, postupajući po prijedlogu Financijska agencija, RC Split, za otvaranje stečajnog postupka nad dužnikom SILESIANA j.d.o.o., OIB: 70653829136, Seget Gornji, Čarije 10, izvan ročišta, dana 31. listopada 2016. godine

r i j e š i o   j e
	
Obustavlja se stečajni postupak nad dužnikom SILESIANA j.d.o.o., OIB: 70653829136, Seget Gornji, Čarije 10, izvan ročišta.

Obrazloženje

	Financijska agencija RC Split, Podružnica Split je podnijela ovom sudu preko pošte preporučeno 16. ožujka 2016. godine prijedlog za otvaranje stečajnog postupka nad dužnikom. U prijedlogu se u bitnome navodi da na dan 14. ožujka 2016. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 9.787,52 kuna, da ima 2 zaposlena, da ima račun kod Splitska banka d.d., da ne raspolaže drugim podacima o imovini, te da nema zaplijenjenih sredstava na ime predujma za namirenje troškova stečajnog postupka.

	Sukladno čl. 110. Stečajnog zakona (NN 71/15, dalje u tekstu SZ) Financijska agencija dužna je podnijeti prijedlog za otvaranje stečajnog postupka ako dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u roku od osam dana od isteka tog razdoblja, osim ako su ispunjen pretpostavke za pokretanje skraćenog stečajnog postupka. Prema čl. 115. SZ na temelju prijedloga za otvaranje stečajnog postupka sud donosi rješenje o pokretanju prethodnog postupka radi utvrđenja pretpostavki za otvaranje stečajnog postupka (prethodni postupak). 

	Tijekom prethodnog postupka FINA Split je dostavila podatak da račun dužnika nije blokiran od 14. ožujka 2016. godine i da na dan izdavanja Potvrde (26. listopada 2016. godine) dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 0 dana (list spisa 16).

	Temeljem čl. 128. St. 9. SZ, ako dužnik do završetka prethodnog postupka postane sposoban za plaćanje, sud će postupak obustaviti. Dužnik je tijekom prethodnog postupka postao sposoban za plaćanje. 

	Zbog navedenog, na temelju spomenutih propisa, odlučeno je kao u izreci. 

U Dubrovniku, 31. listopada 2016. godine

										Stečajni sudac:

										Srđan Gavranić
 



POUKA O PRAVNOM LIJEKU
Protiv ovog rješenja dopušteno je izjaviti žalbu. Žalba se izjavljuje Visokom trgovačkom sudu Republike Hrvatske u Zagrebu u roku od 8 dana od primitka rješenja putem ovog suda u 3 istovjetna primjerka pozivom na gornji poslovni broj spisa. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči Žalba ne odgađa provedbu rješenja (čl. 11. st. 4. OZ).

DN-a (31.10.2016.g.):
- predlagatelju, putem elektroničke pošte i e oglasne ploče,
- dužniku, putem e oglasne ploče,
- mrežna stranica e oglasna ploča. 

